Hygrophorus atramentosus

Hygrophorus atramentosus Hygrophoraceae familiako onddo espezie bat da. Jangarria. Autore batzuentzat bikaina, beste batzuentzat erdipurdikoa.

Sinonimoa: Hygrophorus camarophyllus var. atramentosus, Agaricus atramentosus, Hygrophorus caprinus.

 Deskribapena 
Kapela: 4 eta 7 cm bitarteko diametrokoa, ganbiletik laura, ertz  irregular eta mehea, Kapelaren azala fibrila beltzaxka erradialez estalita, gris-arbel kolorekoa edo gris-zilar koloretik marroi-beltzaxkara doan kolorekoa.

Orriak: Dekurrente samarrak, meheak, zabal, lamelulekin, zuriak, batzuetan tonu grisekin.

Orri dekurrenteak: Hanka ukitzeaz gain beherantz jarraitzen duten orriak.

Hanka: 4 eta 15 cm bitarteko garaierakoa, zilindrikoa, barnehutsa ez, haritsua, oinarrian loditua, kapelaren kolorekoa, oinarrian zurixka eta haren gainean, eremu horixka.

Haragia: Zuria (kapelaren azalaren azpian grisa). Ketuaren usain apur batekin eta zapore gozoarekin. Espora-jalkina zuria.

Etimologia: Hygrophorus hitza grekotik dator, heze eta ekarri beharreko “phoréo”-tik, hau da, hezetasuna bildu eta kontserbatzen duenetik. Atramentosus epitetoa berriz latinetik dator, “atramentum” hitzetik, eta tinta esan nahi du.

 Jangarritasuna 
Jangarri ona.

 Nahasketa arriskua 
Hygrophorus camarophyllus delakoa marroia da (ez grisa), orriak arrosa koloreko tonuekin, eta udazkenean hazten da. Hygrophorus marzuolus zuritik (orbelez estalita badago) beltz-ke kolorera doana du. Hygrophorus agathosmus-ek almendra mingotsen usaina du.

 Sasoia eta lekua 
Udazkenean. Hygrophorus camarophyllus delakoak  irten ondoren agertzen da. Izeien azpian agertzen da (hobe pago egurrekin nahastuta). Lurzoru karetsuetan. Talde txikietan. Urria.

 Banaketa eremua 
Pirinioak, Alpeak, Austria, Polonia, Suedia, Norvegia, Finlandia, Estonia.

 Erreferentziak 

 Kanpo estekak 

Kategoria:Hygrophorus
Kategoria:Alpeetako onddoak
Kategoria:Austriako onddoak
Kategoria:Poloniako onddoak
Kategoria:Frantziako onddoak
Kategoria:Espainiako onddoak
Kategoria:Suediako onddoak
Kategoria:Norvegiako onddoak
Kategoria:Finlandiako onddoak
Kategoria:Estoniako onddoak